གས་ནི་འཛིན་པར་འགྱུར། །མནབས་པའམ་
རེག་པ་ཙམ་གྱིས་སམ། །གང་ཞིག་ཐིག་ལེ་བྱེད་པ་དེ། །མོད་ལའང་འགྲུབ་པར་འགྱུར་བ་སྟེ། །འདི་
ནི་རང་དགའི་གཟུགས་འཆང་འགྱུར། །དེ་ཡི་སྙིང་གའི་རོ་ཙ་ན། །མཁས་པ་ཡིས་ནི་བླངས་ནས་
ནི། །སྙིང་པོའི་སྔགས་ནི་བཟླས་ནས་སུ། །དེ་ཡི་ཐིག་ལེར་བྱ་བ་ཡིན། །སེམས་ཅན་གང་དང་
གང་གི་ནི། །གཟུགས་སུ་བྱེད་པར་འདོད་པ་ན། །དེ་དང་དེ་ཡི་གཟུགས་སུ་ནི། །ཐིག་ལེས་འགྱུར་
བར་ཐེ་ཚོམ་མེད། །མཁས་པས་ཤིང་ལོ་ཁུ་བ་ནི། །རོ་ཙ་ནར་བཅས་བླངས་ནས་སུ། །དཔྲལ་བར་
ཐིག་ལེ་བྱས་ན་ནི། །དེ་གཟུགས་འགྱུར་བར་ཐེ་ཚོམ་མེད། །ཕྱུགས་ཉིད་ཀྱི་ནི་བ་སྤུ་ཡིས། །ལག་
པ་སྤྱི་བོར་བཅིང་བར་བྱ། །དེ་ཡི་ཡན་ལག་ལྔར་ལྡན་ཞིང་། །དེ་ཡི་སྤུ་དང་རྣམ་བསྲེས་ལ། །ལག་
པ་སྤྱི་བོར་བཅིངས་ན་ནི། །དེ་ཡི་གཟུགས་འགྱུར་ཐེ་ཚོམ་མེད། །རྣལ་འབྱོར་ལ་ནི་གོམས་ཤིང་
ཟློས། །མི་རྣམས་ནུས་པར་ལྡན་ཡིན་ཡང་། །དཀའ་ཞིང་ཉོན་མོངས་ལ་དགའ་བ། །དངོས་གྲུབ་
ལམ་ནི་འགོག་པ་ཡིན། ༈ །གླང་པོ་རྟ་དང་བོང་བུ་དང༌། །རུ་སྦལ་རྔ་མོ་ཕག་དང་ཝ། །ཁྭ་དང་འུག་
སོགས་བྱ་རྒོད་དང་། །ཁྲུང་ཁྲུང་ཁྲ་དང་ས་ར་ས། །གཟུགས་བཟང་བ་དང་གཟུགས་ངན་པ། །ལྷ་
ཡི་གཟུགས་སུ་དེ་འགྱུར་རོ། །རྣལ་འབྱོར་པ་ཆེན་རང་དགའི་གཟུགས། །སྐྱེ་འགྱུར་དེ་ནི་ཐེ་ཚོམ་
མེད། ༈ །འདི་ལས་ཤིན་ཏུ་མཆོག་གྲུབ་པ། །འཇིག་རྟེན་གསུམ་ན་ཡོད་མ་ཡིན། ༈ །དཔལ་ཧེ་
རུ་ཀར་བརྗོད་པ་ལས་སྐྱེ་བ་བདུན་པ་བསྒྲུབ་པར་བྱ་བའི་གཟུགས་ཡོངས་སུ་བརྗེ་བའི་ཆོ་གའི་

དཔལ་འཁོར་ལོ་བདེ་མཆོག་གི་བསྡུས་པའི་རྒྱུད། 395
ལེའུ་སྟེ་བཞི་བཅུ་རྩ་དགུ་པའོ༎ །
༈ དེ་ནས་སྦྱིན་སྲེག་ཆོ་ག་ནི། །ངེས་པར་དབང་དུ་བྱེད་འགྱུར་བ། །ཡང་དག་ཆོ་ག་གང་
གིས་ནི། །མྱུར་དུ་དངོས་གྲུབ་ཐོབ་འགྱུར་བཤད། ༈ །༸གཽ་མཾ་ས་དང་མྱོས་བྱེད་བསྲེས། །ལག་པ་
གཡོན་པས་སྦྱིན་སྲེག་བྱས། །སངས་རྒྱས་ཀྱང་ནི་དབང་འགྱུར་ན། །ཕྲན་ཚེགས་མི་ནི་སྨོས་ཅི་
དགོས། །ཁ་ཆུ་སོ་ཤིང་དག་དང་ནི། །དེ་བཞིན་རང་གི་ལུས་མཉེས་པ། །མྱོས་བྱེད་མིང་དང་བཅས་
པ་ཡིས། །ཁམས་གསུམ་དག་ནི་དབང་དུ་འགྱུར། །ཟླ་མཚན་གྱི་ནི་ཁྲག་དང་ནི། །ཟོས་ནས་རློན་
པའི་ཟས་དག་དང་། །མི་ཡི་སྐྲ་དང་ལྡན་པ་ཡིས། །མོད་ལ་འགུགས་པར་འགྱུར་བ་ཡིན། ༈ །རང་
གི་ལུས་ལས་སྐྱུགས་པའམ། །མཁས་པས་རང་སྐྲས་སྦྱིན་བསྲེག་བྱ། །ནིམ་པའི་ཤིང་ལས་རབ་
སྦོར་ནས། །མོད་ལ་བྱེ་བར་འགྱུར་བ་ཡིན༎
༈ མཉམ་པར་བཞག་པས་ད་དུར་མེ། །ཡུངས་མར་ཚན་དེ་ལ་བསྒྲེས་པའི། །བྱ་རོག་
གཤོག་པས་སྦྱིན་བསྲེག་བྱ། །འཕྲལ་དུ་འཆི་བའམ་སྐྲོད་པར་འགྱུར། ༈ །ཉལ་དང་མ་ཉལ་
འདུག་པའམ། །ཟས་དང་སྦྱོར་སོགས་རྣམས་ལ་འང་། །སྔགས་པས་རྟག་ཏུ་ཟློས་བྱེད་ན། །དེ་ལ་
བགེགས་ནི་ཡོད་མ་ཡིན། ༈ །ཝ་ཡི་ཤ་ཡི་སྲེག་བླུགས་བརྒྱས། །ཡང་དག་སྦྱིན་བླུགས་བྱེད་པའི་
མི། །དེ་ནི་ཟླ་བ་གསུམ་རྗེས་ལ། །རིགས་ཀྱི་དབུལ་བ་འཇིག་པར་འགྱུར། །ཤ་ཆེན་དག་གིས་ལ་
ལ་ཞིག །མྱོས་བྱེད་ལྡན་པས་སྦྱིན་སྲེག་བྱེད། །བརྒྱ་རྩ་བརྒྱད་ཀྱི་བར་དུ་ནི། །སྒྲུབ་པ་པོ་ནི་ཐུན་
གསུམ་བྱེད། །མ་ལུས་ས་རྣམས་སྤྱོད་པ་དང༌། །ཟླ་བ་དྲུག་གིས་དབང་དུ་འགྱུར། །ཚིམ་འགྱུར་
མཁའ་འགྲོ་མ་དེ་ལ། །རྒྱལ་སྲིད་སྟེར་བར་གདོན་མི་ཟ༎
༈ དེ་རྣམས་ཐམས་ཅད་བསྒོམས་ནས་ནི། །ཐུན་གཉིས་བར་དུ་སྦྱིན་སྲེག་བྱས། །རང་གི་
ལུས་ནི་དེ་ཉིད་ཀྱིས། །མཁའ་ལ་འགྲོ་བ་ཉིད་འཐོབ་འགྱུར༌། །གཽ་མཱ་ཡུ་ཡི་ཤ་ཆང་གིས། །ཕྱི་དང་
ནང་གི་སྦྱིན་སྲེག་བྱ། །མྱུར་དུ་དེ་ཡི་ལག་ཏུ་འགྱུར། །དངོས་གྲུབ་ཐམས་ཅད་རབ་ཏུ་འཇུག །སྔགས་
ཀྱི་བཟླས་བརྗོད་མཚན་མོ་བཟླས། །ཡུལ་འཁོར་ཡང་ནི་འགུགས་པར་བྱེད། །དེ་ལྟར་ཉིན་རེ་
བྱས་ན་ནི། །རྒྱལ་པོ་ཉིད་དུ་དེ་བྱེད་འགྱུར། །འདི་ལས་རབ་མཆོག་གཞན་དག་ནི། །འཇིག་རྟེན་
གསུམ་ན་ཡོད་མ་ཡིན། །རྣལ་འབྱོར་ཆེན་པོ་རང་དགས་འཆི། །སྣ་ཚོགས་གཟུགས་ནི་འཛིན་

396 རྗེའི་གསུང་འབུམ་ཉ་པ།
ཅིང་རོལ། །བིལ་བ་དེ་བཞིན་པ་ལ་ཤ །ཨུ་དུམྦ་ར་ཉིད་དག་ནི། །སྦྱིན་སྲེག་འབུམ་བྱས་མྱུར་དུ་
ནི། །ནོར་གྱི་བདག་པོ་ཆེན་པོར་འགྱུར། །གཽ་མཾ་ས་དང་མྱོས་བྱེད་བསྲེས། །རྒྱལ་སྲིད་འདོད་པས་
སྦྱིན་སྲེག་བྱེད། །རྣལ་འབྱོར་དབང་ཕྱུག་མཉེས་བྱས་ན། །དབུལ་པོ་ཉིད་དུ་ག་ལ་འགྱུར། །གཽ་མཱ་
ཡུ་ནི་སྲེག་བྱས་པས། །ཅི་བདེ་བར་ནི་འགྲུབ་པར་འགྱུར། །གཽ་མཱ་ཡུ་ནི་སྦྱིན་སྲེག་གིས། །མྱུར་དུ་
ནོར་བདག་མཉམ་པར་འགྱུར། །བརྟུལ་ཞུགས་གཙང་སྦྲ་མེད་ན་ཡང༌། །བསྟན་པའི་དངོས་གྲུབ་
ཐོབ་པར་འགྱུར། ༈ །ལྷག་པའི་ཚེ་དང་ཀུཥྨ་ཎྞཾ། །མུད་ག་མ་ཥཱ་ཙ་ན་ཀ །སྦྲང་རྩིའི་ཚིགས་མ་སྐེ་ཚེ་
དང་། །ཁྱིམ་གྱི་ཏ་མ་ལའི་འདབ་བླངས། །ཁ་བཅིངས་པར་ནི་འགྱུར་བ་ཡིན། ༈ །རང་འདོད་སྤྱོད་
པའི་རྣལ་འབྱོར་པ། །གང་དུ་དགའ་བ་དེར་གནས་སོ། །ཨོཾ་བཛྲ་བཻ་རོ་ཙ་ནི་ཡེ་ཧཱུཾ་ཧཱུྃ་ཕཊ་སྭཱཧཱ༎
༈ དེ་ནས་གཞན་ཡང་བཤད་པར་བྱ། །རྣལ་འབྱོར་མ་ཡི་ས་དང་གནས། །ཧེ་རུ་ཀ་
དཔལ་སྐུའི་ཡན་ལག །ཐམས་ཅད་བརྟན་གཡོའི་བདག་ཉིད་ཅན། ༈ །གནས་ནི་རབ་ཏུ་དགའ་བའི་
ས། །དེ་བཞིན་ཉེར་གནས་དྲི་མ་མེད། །ཞིང་འདིར་འོད་བྱེད་ཤེས་པར་བྱ། །ཉེ་བའི་ཞིང་ནི་འོད་འཕྲོ་
བ། །ཚན་དོ་ཧ་ནི་སྦྱང་དཀའ་བ། །ཉེ་བའི་ཚན་དོ་མངོན་གྱུར་ཉིད། །འདུ་བ་རིང་དུ་སོང་བ་ཡིན། །ཉེ་
བར་འདུ་བ་མི་གཡོ་བ། །དུར་ཁྲོད་ལེགས་པའི་བློ་གྲོས་ཉིད། །ཉེ་བའི་དུར་ཁྲོད་ཆོས་ཀྱི་སྤྲིན། །ཤྲཱི་
ཧེ་རུ་ཀའི་གཞུང་དུ་སྤྱོད། །འདི་ནི་ནང་གི་བདག་ཅན་ས། །ཕ་རོལ་ཕྱིན་བཅུ་ས་རྣམས་ནི། །རྣལ་
འབྱོར་མ་ཡི་བརྡ་ཡི་སྐད། ༈ །མཐོ་རིས་ས་སྟེང་ས་འོག་ཏུ། །དཔའ་བོའི་ཡན་ལག་བརྟན་གཡོའི་
བདག །པཱུ་ལ་སོགས་པ་གང་བསྟན་པ། །ཕྱི་ནང་བདག་ཉིད་ཅན་དུ་གནས། །དཔལ་ལྡན་ཁྲག་
འཐུང་རྒྱལ་པོ་ཆེ། །འདོད་པ་ཀུན་གྱི་དབང་ཕྱུག་གཙོ། །ཀུན་ཏུ་ཕྱག་དང་ཞབས་ལྡན་ཞིང༌། །ཀུན་
ཏུ་སྤྱན་དང་དབུ་དང་ཞལ། །ཀུན་ཏུ་གསན་ལྡན་འཇིག་རྟེན་ན། །ཐམས་ཅད་གཡོགས་ཏེ་རྣམ་པར་
བཞུགས། །དེ་ནས་དངོས་གྲུབ་བསྒྲུབ་བྱ་བ། །བསམ་གཏན་ལྡན་པའི་སེམས་ཀྱིས་ཏེ། །སྒྲུབ་པ་པོ་
ལ་ཕན་པའི་ཕྱིར། །གསང་བའི་དེ་ཉིད་གསུངས་པ་ཡིན། ༈ །དཔལ་ཧེ་རུ་ཀར་བརྗོད་པ་ལས་དབང་
གི་སྦྱིན་སྲེག་དང་གནས་ལ་སོགས་པའི་ས་བསྟན་པའི་ཆོ་གའི་ལེའུ་སྟེ་ལྔ་བཅུ་པའོ༎ ༎
༈ དེ་ནས་གཞན་ཡང་བཤད་པར་བྱ། ༈ །མན་ངག་ཤིན་ཏུ་རྙེད་དཀའ་སྟེ། །དཔའ་བོའི་བརྡ་
ཡི་སྐད་དུ་ནི། །ང་ཡིས་རྒྱུད་དུ་སྦས་པ་ཡིན། ༈ །གོས་དང་ཕྱག་རྒྱ་ལྔ་ལ་སོགས། །ཤེས་རབ་ཡན་

དཔལ་འཁོར་ལོ་བདེ་མཆོག་གི་བསྡུས་པའི་རྒྱུད། 397
ལག་ཕུར་བུ་གུར། །ཨཱ་ལི་ཀཱ་ལི་ཞེས་བརྗོད་ནས། །རྒྱུ་སོགས་སྟོང་པ་སྔོན་འགྲོ་བ། །འཇུག་པ་སྒྲ་
ལ་སོགས་པ་ནས། །ཇི་སྲིད་བསྡུས་པའི་སྦྱོར་ལྡན་པ། །བདུད་རྩི་ཚིམ་བྱེད་མྱ་ངན་འདས། །ལག་
པའི་མཆོད་པ་དབང་བསྐུར་བ། །གོ་ཆ་ཆེན་པོས་ཡང་དག་བསྲུང༌། །སྔགས་རྣམས་ཀུན་གྱིས་
མཆོད་པར་བྱ། །དེ་ལྟར་དེ་ཉིད་བཅུ་བཞི་ནི། །མདོར་བསྡུས་ནས་ནི་བཤད་པ་ཡིན༎
༈ མི་མཆོག་གང་ཞིག་ཀུན་སྤྱོད་པ། །སྡིག་པ་ཐམས་ཅད་རྣམ་དག་བདག །དེ་བཞིན་
གཤེགས་པའི་ས་ཐོབ་ཅིང་། །སྐྱེ་དང་སྐྱེ་བར་བདེ་གཤེགས་ཀྱི། །རིགས་སྐྱེ་རྒྱལ་པོ་ཆོས་ལྡན་
འགྱུར། །ཇི་ལྟར་སྔོན་སོགས་སྡིག་པ་ཡི། །མཚན་ཉིད་ཐམས་ཅད་དམན་པ་སྟེ། །གང་ཞིག་འདི་
ནི་རྟག་སྒོམ་པ། །ས་ལ་འདོད་པ་ཀུན་དབང་ཕྱུག །དཔེར་ན་མར་གྱིས་གང་བའི་སྣོད། །མེ་ཡི་
དབུས་སུ་བཞག་ན་ནི། །མར་སར་སྟེང་དུ་ཞུ་འགྱུར་ཞིང་། །སྣོད་ཀྱི་དྲི་མ་འཇིག་པར་འགྱུར། །དེ་
བཞིན་ཤྲཱི་ཧེ་རུ་ཀ་ཡི། །མཚན་གྱིས་སྡིག་པ་འཇིག་པར་འགྱུར། །བསམ་གཏན་བསམ་པ་ཙམ་
གྱིས་སམ། །ཀློག་ཅིང་ཁ་ཏོན་བྲིས་པ་ཡིས། །མཐོ་རིས་ལོངས་སྤྱོད་ཐོབ་འགྱུར་བའམ། །ཡང་ན་
འཁོར་ལོས་སྒྱུར་བ་འཐོབ། ༈ །རྣལ་འབྱོར་པ་རྣམས་འཕོ་ཚེ་དཔལ། །ཁྲག་འཐུང་སོགས་དཔའ་
རྣལ་འབྱོར་མ། །མེ་ཏོག་སྣ་ཚོགས་ལག་ན་ཐོགས། །རྒྱལ་མཚན་བ་དན་སྣ་ཚོགས་དང༌། །རོལ་
མོའི་སྒྲ་ནི་སྣ་ཚོགས་དང༌། །གླུ་ཡི་མཆོད་པ་སྣ་ཚོགས་ཀྱིས། །མཁའ་སྤྱོད་གནས་སུ་འཁྲིད་པར་
བྱེད། །འཆི་བ་ཞེས་འདི་རྣམ་རྟོག་ཡིན། །དེ་འདྲའི་དཔལ་ཆེན་རྣལ་འབྱོར་མ། །ས་སྟེང་ན་ནི་རྙེད་
པར་དཀའ། །དཔལ་ལྡན་ཧེ་རུ་ཀའི་རྒྱུད་ཆེན། །གང་གིས་ཤེས་ནས་མ་དད་པ། །དབུལ་པོ་སྡུག་
བསྔལ་གྱིས་གདུངས་པར། །དེ་ལ་རྟག་ཏུ་འབྱུང་བར་འགྱུར༎
༈ མགུལ་རྒྱན་གདུ་བུ་དཔུང་རྒྱན་དང༌། །རྣ་རྒྱན་ཚངས་པའི་སྐུད་པ་དང༌། །དོ་ཤལ་མགོ་
ཡི་འཕྲེང་བ་དང༌། །སྐ་རགས་སིལ་སིལ་སྒྲ་སྒྲོགས་པར། །རི་སྟེང་སྣ་ཚོགས་པད་མ་ཡི། །ལྟེ་བར་
ཨཱ་ལི་ཀཱ་ལི་སྐྱེས། །དཀར་མོ་བདག་པོ་རྣམ་གནོན་ཅིང་། །རྡོ་རྗེ་དྲིལ་བུས་སྐུ་ལ་འཁྱུད། །ཉི་ཤུ་རྩ་
བཞི་ཕྱེད་ལྡན་པའི། །དཔའ་བོ་རྣལ་འབྱོར་མ་ཚོགས་དད། །ཤྲཱི་ཧེ་རུ་ཀ་རྒྱལ་ཆེན་པོའི། །གོ་འཕང་
མཆོག་ནི་བསྒོམ་པར་བྱ། །དཔའ་བོ་ཀུན་དང་རྣལ་འབྱོར་མའི། །འཁོར་བཅས་དབུས་སུ་སྦྱོར་ལྡན་
པ། །ཐམས་ཅད་དགྱེས་ཤིང་གཉིས་མེད་གྱུར། །འབྱིན་དང་སྡུད་པར་མཛད་པ་ཡིན། ༈ །མོས་

398 རྗེའི་གསུང་འབུམ་ཉ་པ།
པ་དུ་མའི་སེམས་ཅན་ལ། །སྤྱོད་པ་སྣ་ཚོགས་སྟོན་མཛད་དེ། །སྣ་ཚོགས་ཚུལ་གྱིས་གདུལ་བྱ་
བ། །ཐབས་ནི་སྣ་ཚོགས་སྟོན་པ་ཡིན། །ཟབ་མོའི་ཆོས་ནི་སྟོན་པ་ལ། །གལ་ཏེ་མོས་པར་མ་གྱུར་
ཀྱང་། །སྨོད་པ་དག་ཏུ་མི་བྱ་སྟེ། །ཆོས་ཉིད་བསམ་མི་ཁྱབ་དྲན་བྱ། །གང་གིས་འདིར་བདག་ཡུན་
མིན་པ། །བདག་གིས་ཆོས་ཉིད་མི་ཤེས་ཡིན། །རྫོགས་སངས་རྒྱས་དང་དེ་སྲས་ནི། །བདག་ཉིད་
ཆེན་པོ་རྣམས་ཀྱིས་མཁྱེན། །སངས་རྒྱས་རྣམས་ནི་བྱུང་གྱུར་ཏམ། །མ་བྱུང་ན་ཡང་རྣམ་ཀུན་
ཏུ། །བསམ་མི་ཁྱབ་པའི་ཆོས་ཉིད་ནི། །འཕེལ་བྲི་སྤངས་པས་གནས་པ་ཡིན། །དེ་ལྟར་རྣམ་པར་
བཞག་བྱས་ཀྱང་། །འཇིག་རྟེན་པ་ཀུན་ཡོང་མི་སྨད། །དེ་ཡི་བགྲོད་པ་བསམ་ཡས་ཤིང་། །སངས་
རྒྱས་རོལ་པ་བསམ་མི་ཁྱབ། །མདོ་སྡེ་བྱ་བ་སྤྱོད་པ་དང༌། །རྣལ་འབྱོར་གསང་མཐའི་དབྱེ་བ་
ཉིད། །སེམས་ཅན་མོས་པས་འཇུག་པ་རྣམས། །དེ་དང་དེ་ལ་དགའ་བ་བཞིན། ༈ །དཔལ་ཧེ་རུ་
ཀར་བརྗོད་པ་རྒྱུད་ཀྱི་རྒྱལ་པོ་འབུམ་པའི་ནང་ན་གནས་པ་རྒྱུད་ཐམས་ཅད་ཀྱི་བླ་མ་དཔལ་ཧེ་རུ་
ཀ་དཔའ་བོ་ཆེན་པོ་ཀླགས་པས་གྲུབ་པ། ཐམས་ཅད་དུ་གཞན་གྱིས་མི་ཐུབ་པ། གདོད་ནས་གྲུབ་
པའི་རྒྱུད་ཕྱི་མ། དཔལ་ཧེ་རུ་ཀ་དཔལ་འཁོར་ལོ་སྡོམ་པ་ཞེས་བྱ་བ། རྣལ་འབྱོར་མ་ཆེན་མོའི་རྒྱུད་
ཀྱི་རྒྱལ་པོ་ལས། ལེའུ་ལྔ་བཅུ་རྩ་གཅིག་པ་རྫོགས་སོ༎ ༎
༈ དཔལ་ཧེ་རུ་ཀར་བརྗོད་པ་འབུམ་གྱི་ནང་ནས་ཕྱུང་བ། གྲུབ་པའི་རྟོགས་པ་རྨད་དུ་བྱུང་
བ་ངོ་མཚར་དང་བཅས་པར་བྱེད་པ། བསྟན་བཅོས་ཐམས་ཅད་ཀྱི་རྒྱལ་པོ། དཔལ་ཧེ་རུ་ཀ་དཔའ་
བོ་ཆེན་པོ་ཀླགས་པས་འགྲུབ་པ། གཞན་ཐམས་ཅད་ཀྱིས་མི་ཐུབ་པ། གདོད་ནས་གྲུབ་པའི་བླ་མ་
ཡིན་ནོ༎ ༈ ༎རྒྱ་གར་གྱི་མཁན་པོ་པད་མ་ཀ་ར་ཝ་ར་མ་དང༌། ཞུ་ཆེན་གྱི་ལོ་ཙྪ་བ་དགེ་སློང་རིན་
ཆེན་བཟང་པོས་བསྒྱུར་ཅིང་ཞུས་ཏེ་གཏན་ལ་ཕབ་པའོ༎ ༎རྒྱ་གར་གྱི་མཁན་པོ་སྦས་པའི་ཉི་མ་
དང་། བོད་ཀྱི་ལོ་ཙྪ་བ་འགོས་ལྷས་བཙས་ཀྱིས་སློབ་དཔོན་ཆེན་པོ་ལཱ་བ་པའི་འགྲེལ་པ་དང་བསྟུན་
ནས་བཅོས་པའོ། །ཡང་སླད་ནས་རྒྱ་གར་གྱི་མཁན་པོ་སུ་མ་ཏི་ཀིར་ཏི་དང༌། བོད་ཀྱི་མཁས་པ་
ཆེན་པོ་མར་པ་ཆོས་ཀྱི་དབང་ཕྱུག་གིས་ཞུས་ཏིག་བགྱིས་པ